Lěwica
Lěwica (němsce Die Linke) je politiska strona w Němskej, kotraž nasta dnja 16. junija 2007 přez zjednoćenje dweju stronow Die Linke.PDS a WASG. Předsydce stej wot februara 2021 Janine Wissler a Susanne Hennig-Wellsow. Młodźinska organizacija Lěwicy je Linksjugend ['solid].
Wot decembra 2014 je Bodo Ramelow w Durinskej prěni zastupjer strony w zastojnstwje ministerskeho prezidenta.
W tuchwilnym 20. němskim zwjazkowym sejmje ma Lěwica 39 wot cyłkownje 736 sydłow a twori tuž najmjeńšu frakciju. Byrnjež njedocpěła 5 % při wólbach, móžeše dźakowano swojim třom direktnym mandatam znowa do parlamenta zaćahnyć.
run_Latn szl_Latn pol_Latn szl_Latn